google/wiki40b huggingface dataset:
लास कॅचप​

लास कॅचप​ (स्पेनी: Las Ketchup) स्पेन के कोरदोबा शहर का केवल-लड़कियों वाला एक रॉक संगीत गुट है। यह अपने सन २००२ के 'कॅचप गाने' (The Ketchup Song, Aserejé) के लिए मशहूर हैं जिसकी ७० लाख से ज़्यादा प्रतियाँ बिकी थीं। उस गाने के बाद उनका कोई भी अन्य गाना इतना लोकप्रीय नहीं हुआ है।
ओब्श्चीना

ओब्श्चीना (रूसी: общи́на, obshchina) या सेल्स्कोये ओब्शेस्त्वो (сельское общество, selskoye obshestvo) २०वीं सदी के आरम्भिक काल तक रूसी साम्राज्य के ग्रामीण क्षेत्रो के उन किसान-समुदायों को कहा जाता था जिनमें कृषि की ज़मीन किसी एक परिवार की न होकर पूरे समुदाय की हुआ करती थी। इस भूमि का धरती की उपजाऊ क्षमता और गाँव से दूरी के आधार पर पट्टों में विभाजन होता था जो सरकारी काग़ज़ात में दर्ज हुआ करता था। हर परिवार को उसके बालिग सदस्यों की गिनती के अनुसार कम या अधिक पट्टे दे दिये जाते थे। समय-समय पर जनगणना के आधार पर ज़मीन नए सिरे से बांटी जाती थी।
रूस की शाही सरकार की ओर से इस प्रणाली का उद्देश्य यह था कि हर परिवार सरकार को लगान दे सके। ओब्श्चीना की सभा सामूहिक रूप से कर देने के लिये ज़िम्मेदार थी। आलसी सदस्यों को दण्ड देने और किसानो को खेत छोड़कर शहरों में नौकरी ढूंढने से रोकने की शक्तियाँ भी इस सभा को प्राप्त थी।
इसके विपरीत किसी एक परिवार की अपनी कृषि-भूमि को ख़ूतोर (ху́тор, khutor) कहा जाता था।

शब्दोत्पत्ति

'ओब्श्चीना' रूसी भाषा के 'ओब्श्चीय' (о́бщий, obshchiy) शब्द से आया है, जिसका अर्थ 'सांझा' होता है।
ऑस्ट्रिया ओलंपिक विवरण

सर्दियों के खेल से पदक

██  उस खेल में अग्रणी
वर्ग

वर्ग का परिमाप

यदि भुजा की लम्बाई 'क' इकाई है तो
परिमाप = ४ X 'क'

वर्ग का क्षेत्रफल

१-यदि भुजा की लम्बाई 'क' इकाई है तो 
क्षेत्रफल = (भुजा)2 = भुजा×भुजा
२- यदि विकर्ण की लम्बाई s हो तब क्षेत्रफल= १/२ s*s
अब्दुल मलिक बलोच

वे एक पाकिस्तानी राजनेता एवं पाकिस्तान के प्रांत बलोचिस्तान के पूर्व मुख्यमंत्री थे।
भास्कर उपग्रह शृंखला

भास्कर-I और II उपग्रह भारतीय अंतरिक्ष अनुसंधान संगठन द्वारा निर्मित दो उपग्रह थे जिन्होने भारत के पहले कम कक्षा पृथ्वी अवलोकन उपग्रह शृंखला का गठन किया। उन्होने टेलीमेटरी, समुद्र विज्ञान और जल विज्ञान पर आंकड़े जुटाए हैं।

भास्कर - २

भास्कर - २, जो ४३६ किलोग्राम वजनी था को, २० नवम्बर १९८१ में कासपुतिन यार से प्रक्षेपित किया गया था। यह भारतीय उप महाद्वीप की ३०० टेलीविजन छवियों की प्राप्ति के बाद परिचालित घोषित किया गया था। गृह व्यवस्था टेलीमेटरी १९९१ तक प्राप्त की गई थी। इसने ३० नवम्बर १९९१ पर कक्षा में पुनः प्रवेश किया। यह ३६८ किलोमीटर की भू - समीपक और ३७२ किलोमीटर की ऐपोजी कक्षा में ५०.७ डिग्री के झुकाव पर स्थापित था।
भूमध्य द्रोणी

जैवभूगोल में भूमध्य द्रोणी (Mediterranean Basin) भूमध्य सागर के छोरों पर स्थित वह भूमीय क्षेत्र हैं जहाँ भूमध्य मौसम रहता है, यानि हलकी ठंड व वर्षा वाली शीतऋतु और मध्यम गरमी वाली व शुष्क ग्रीष्मऋतु। इसमें भूमध्यीय वन, वनित क्षेत्र और क्षुप वनस्पति मिलते हैं। कुछ विवरणों के अनुसार यह पूर्वजगत के वह इलाक़ें हैं जहाँ प्राकृतिक रूप से ज़ैतून (ऑलिव) के वृक्ष उगते थे। ध्यान दें कि इस परिभाषा के अनुसार भूमध्य सागर के तटवर्ती सभी क्षेत्र भूमध्य द्रोणी में शामिल नहीं माने जाएँगे।
१७८५ ईसा पूर्व

१७८५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७८५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ओख़ोत्स्क सागर

ओख़ोत्स्क सागर (रूसी: Охо́тское мо́ре, ओख़ोत्स्कोए मोरे) प्रशांत महासागर के उत्तरपश्चिमी भाग का एक समुद्र है। यह पूर्व में कमचातका प्रायद्वीप, दक्षिणपूर्व में कुरील द्वीपसमूह, दक्षिण में जापान के होक्काइदो द्वीप, पश्चिम में रूस के साख़ालिन द्वीप और पश्चिमोत्तर में साइबेरिया के तटीय इलाक़े से घिरा हुआ है। इसका नाम रूस के ओख़ोत्स्क शहर पर पड़ा है जो सुदूर पूर्व में रूस का पहला क़स्बा था।

भूगोल

ओख़ोत्स्क सागर का क्षेत्रफल 15,83,000 वर्ग किमी है और इसकी औसत गहराई 2,818 फ़ुट (859 मीटर) है। इसकी सबसे गहरी खाई 11,063 फ़ुट की गहराई तक जाती है। साख़ालिन द्वीप के उत्तर और दक्षिण में यह जापानी सागर से जुड़ा हुआ है। सर्दियों में यहाँ इतनी ठण्ड हो जाती है कि इसपर भीमकाय बर्फ़ की सिल्लियाँ बनकर तैरती रहती हैं, जो आते-जाते जहाज़ों के लिए बहुत बड़ी रुकावटें पैदा कर देती हैं। जापान के होक्काइदो द्वीप के अलावा इसके चारों तरफ रूसी क्षेत्र है, इसलिए इस समुद्र को भी रूसी-नियंत्रित क्षेत्र ही माना जाता है।

उच्चारण सहायता

"ओख़ोत्स्क" शब्द में रूसी का "х" अक्षर प्रयोग होता है जिसे हिन्दी में "ख़" लिखा जाता है। ध्यान रहे कि "ख़" का उच्चारण "ख" से थोड़ा भिन्न है।
दुलड़

दुलड़ एक जाट गोत्र है।
जीना सिर्फ मेरे लिये

संक्षेप

जीना सिर्फ मेर लिये बचपन के दोस्तों करण (तुषार कपूर) और पिंकी (पूजा) (करीना कपूर) के बारे में है। पिंकी और उसके पिता पिंकी के स्कूल ब्रेक के दौरान हर साल एक पहाड़ी स्टेशन पर आते हैं। पिंकी यहाँ एक कारण के लिए आने के लिए उत्सुक रहती है: करण। पूजा के पिता (विजयेन्द्र घटगे) एक व्यापारी है और उनके शहर वापस चले जाने के बाद वे अलग हो जाते हैं। करण को शहर से भी एक आदमी द्वारा अपनाया जाता है। पूजा के पिता उसे देश के बाहर अपने भाई के घर भेजते हैं। समय बीतता है और दोनों एक-दूसरे की यादों के साथ रहते हैं। वे एक दूसरे को खोजने की कोशिश करते हैं लेकिन असमर्थ रहते हैं। 
वह करण को खोजने के लिए अपनी बचपन की कहानी लिखती है और सीमा (मल्लिका शेरावत) से मिलती है। सीमा करण से मिलती है और उसे अपना प्रेमी समझ लेती ​​है। उसने करण को एक पार्टी में आमंत्रित किया। पूजा और करण एक दूसरे से मिलवाए जाते हैं। बाद में, सीमा ने करण को मंच पर गाने को कहा। करण ने गीत "जीना सिर्फ मेरे लिये" गाया, जब पूजा महसूस करती है कि वह उसका बचपन का प्यार है। इस बीच, पूजा की कहानी बहुत लोकप्रिय हो गई कि सीमा के मालिक इस पर फिल्म बनाना चाहते थे। सीमा ने कहानी पढ़ी और महसूस किया कि करण और पूजा एक-दूसरे की खोज कर रहे थे। सीमा करण को बताने के लिए जाती है। जैसे ही वह पूजा ढूंढने जा रहा होता है, उसे अपने पिता से फोन आया कि उसकी बहन की शादी रद्द कर दी गई है।
करण पूजा के पिता थे; उन्होंने पूजा और करण को मंजूरी नहीं दी। उन्होंने करण को केवल दो विकल्प दिए, उसके प्यार को भूलने के लिए जिससे उसकी बहन की शादी जारी रहेगी या वह पूजा के साथ एकजुट हो जाए और उसकी बहन को स्वीकार नहीं किया जाएगा और उसकी पारिवारिक प्रतिष्ठा बर्बाद होगी। उसने तुरंत पूजा को फोन लगाया और कहा कि वह उससे मिलने आ रहा है। पूजा, यह सब नहीं जानती और इस पल के आने का इंतजार कर रही थी। जब वे मिले, पूजा ने उससे अपनी भावनाओं को स्वीकार किया। करण ने कहा कि पार्टी में मिलने के बाद से वह उससे प्यार करने लगा है। पूजा एक ही समय में दुखी और गुस्सा हुई। वह रोती हुई भाग गई। सीमा कहानी की समाप्ति लिखने के लिये पूजा से कहती है लेकिन पूजा ने मना कर दिया और सीमा से किसी और से अंत को लिखने के लिए कहा। सीमा को महसूस हुआ कि कुछ गलत है। वह करण के सबसे अच्छे दोस्त से मिलती है और उससे कोई रहस्य को प्रकट करने के लिए कहती है जो वो छुपा रहे हैं। सीमा सच जान जाती है और पूजा को बताती है। पूजा सच को समझती है और करण से अपने पिता के सामने शादी करती है। वह करण को गोली मारते हैं लेकिन वो जीवित रहता है। अंत में वे खुशी से रहते हैं।
वंश समूह (जीवविज्ञान)

वंश समूह (tribe) जीववैज्ञानिक वर्गीकरण में जीवों के वर्गीकरण की एक श्रेणी होती है। यह वंश (genus) से ऊपर लेकिन कुल (family) से नीचे होती है, यानि एक वंश समूह में एक से अधिक वंश आते हैं।
आयरलैंड क्रिकेट टीम का श्रीलंका दौरा

वनडे सीरीज

साल 2007 से अब तक 4 मैचों की 3 (उसमें विश्व कप, ट्रॉफी, इतर) सीरीज हुई हैं। उसमें श्रीलंका ने 2 सीरीज और 0 आईसीसी टूर्नामेंट जीते हैं।
एक्सकैलिबर राइफल

इतिहास

भारतीय सेना ने 1990 के दशक के अंत से इंसास राइफल का इस्तेमाल किया और कारगिल युद्ध के दौरान इंसास राइफल से कार्रवाई की। इंसास राइफल को कई विश्वसनीयता मुद्दों खरा नहीं उतरा था जैसे कि ठंडे मौसम के कारण मैगजीन की क्रैकिंग, उपयोगकर्ता की आंखों में गोली छोडते समय तेल आना और 3 राउंड पर सेट होने पर राइफल स्वचालित मोड में चली जा रही थी इंसास राइफल में स्वचालित मोड था भी नही।
नवंबर 2011 में, भारतीय सेना ने करीब 2,600 करोड़ रुपये (यूएस$400 मिलियन) में 65,678 बहु-कैलिबर राइफलों के लिए 34 विक्रेताओं के प्रस्ताव के लिए अनुरोध (Request for proposal) भेजा। टेंडर में भारत में करीब 100,000 राइफलों का निर्माण करने के लिए एक लाइसेंस भी शामिल था, जिसमें कुल 5,500 करोड़ रुपये का अनुमान लगाया गया था। कार्बाइन और एलएमजी के लिए भी इसी प्रकार के टेंडर जारी किए गए। हालांकि, सेना ने निर्माताओं को 15 जून 2015 को एक पत्र भेजा, ताकि उन्हें सूचित किया जा सके कि टेंडर वापस ले लिया गया है।
टेंडर को रद्द करने के बाद, सेना ने इंसास राइफल की जगह लेने के लिए आर्ममेंट रिसर्च एंड डेवलपमेंट एस्टाब्लिशमेंट द्वारा विकसित नई एक्सकैलिबर राइफल को चुनने का फैसला किया।
3 जुलाई 2016 को, भारतीय मीडिया ने बताया कि भारतीय सेना ने एक्सकैलिबर राइफल को अपने मानक आक्रमण राइफल के लिए खारिज कर दिया है क्योंकि यह सेना की आवश्यकताओं के मानको से मेल नहीं खाती थी।
सितंबर 2016 में भारतीय सेना ने घोषणा की कि वह 1,85,000 7.62x51मिमी-कैलिबर आक्रमण राइफलों के लिए एक टेंडर शुरू कर रही है। अक्टूबर 2016 में भारतीय सेना ने घोषणा की है कि जब तक उपयुक्त प्रतिस्थापन नहीं मिल पाता है, तब तक एक्सकैलिबर राइफल्स को अंतरिम आक्रमण राइफल के रूप में अपनाया जाएगा।
रूसी सुखोई एसयू-२४ मारगिराना, २०१५

रुसी लड़ाकू विमान एसयू 24 सीरिया में आईएसआईएस के ठिकानो पर हमला करने के लताकिया की कहामिम एयर बेस से उड़ान भरी थी तुर्की के अनुसार रुसी विमान कई वार तुर्की की सीमा में प्रवेश किया जिससे तुर्की ने चेतावनी दी लेकिन चेतावनी नजरअंदाज करने के कारण तुर्की के एफ 16 लड़ाकू विमानो ने रुसी विमान पर मिसाइल से हमला किया जिससे सीरियाई क्षेत्र में जा गिरा रुसी विमान में एक पायलट तथा एक सैन्य अधिकारी सहित दो सैन्यकर्मी थे जिसमें पायलट को सीरियाई विद्रोहीयो ने पकड़ लिया था और सैन्य अधिकारी की घटना स्थल पर मौत हो गयी थी।

दावे तथा प्रतिदावे

 तुर्की दो रुसी लड़ाकू विमान एसयू -24 हमारी सीमा के अंदर आए उनको दस वार चेतावनी दी गई ये 17 सेकंड के लिए हमारे 3.21 किलोमीटर के हवाई क्षेत्र में रहे जिस पर एफ -16 लड़ाकू विमानो ने मिसाइल से एक रुसी विमान पर हमला किया और वह सीरियाई क्षेत्र में जा गिरा।
 रूस दोनो एसयू -24 विमान तुर्की की सीमा से दूर सीरिया की सीमा में थे। दोनो सीरिया में आइएस के ठिकानो पर हमला करने जा रहे थे। तुर्की पायलटो ने हमारे पायलटो को कोई चेतावनी नहीं दी।

नाटो का साथ

तुर्की पश्चिमी देशों के वर्चस्व वाले सैन्य संगठन नाटो का सदस्य है। लिहाजा अमेरिका, ब्रिटेन सहित सभी सदस्य देश विमान गिराने की घटना पर तुर्की के पक्ष में थे जिससे ये रुस को नागवार लगा था। ब्रिटेन ने तुर्की की सहायता के लिए अपना सैन्य वल भी तैयार कर लिया था और अमेरिकी तत्कालीन राष्ट्रपति बराक ओबामा ने तुर्की के राष्ट्रपति तैयप एर्दोगन को फोन कर सर्मथन जताया था।

पश्चिमी राष्ट्र और रुस

पश्चिमी देशों से रुस की सर्वकालिक है। सीरिया में आइएस के खात्मे पर रुस के कदम को इन यूरोपिया देशों ने अलग परिप्रेक्ष्य में देखना शुरु किया। उनका मानना है कि असद विरोधी विद्रोहियो को इस वहाने खत्म कर रहा है तथा पश्चिमी देश सीरिया में असद शासन को हटाना चाहते हैं लेकिन रुस ऐसा नहीं चाहता है।

रुस का अक्रोश

1953 ईस्वी के कोरियाई युद्ध के बाद प्रथम वार ऐसा हुआ था कि किसी नाटो सदस्य देश (तुर्की) ने रुस का विमान गिराया था लेकिन रुस महाशक्ति का अक्रोश चरम पर था।

उड़ान के नियम

आंतकी संगठन आईएस के खिलाफ लड़ाई में आस्ट्रेलिया के छह हार्नेट लड़ाकू विमान शामिल है आस्ट्रेलिया के अनुसार रुस तथा अन्य देशों के बीच आईएस पर हमलो को लेकर आपसी तालमेल के लिए कई नियम तय है जिसके बाद यह घटना होना गंभीर मामला था।
सरायढेला

जनसंख्या

2001 तक  India census, सरायढेला की कुल जनसंख्या 24,183, जिसमे पुरुषो का प्रतिशत 53% तथा महिलाओ का प्रतिशत 47% था। वर्ष 1991 से 2001 मे जनसंख्या वृध्धी दर 3.97 प्रतिशत सलाना थी। सरायढेला का घ्नत्व 14931 लोग प्रति किमी है, जबकि इसका क्षेत्रफल 1.62 वर्ग किमी है। पुरुषो की साक्षरता 84% है और महिला साक्षरता का दर 72% है। सरायढेला में 6 वर्ष से कम उम्र वालो की जनसंख्या के 10% थी।

भुगोल

धनबाद रेल्वे स्टेशन से 5 कि॰मी॰ की दुरी पर स्थित है। नेशनल हाईवे संख्या 32 इसके बीचो-बीच से गुजरती है। इस सड़क को धनबाद का मुख्य मार्ग (मेन रोड) भी कहा जाता है।
तापमान

[[File:Body Temps
Variation.png|thumb|300px|मानव शरीर के तापमान का विचरण]]
तापमान किसी वस्तु की उष्णता की माप है। अर्थात्, तापमान से यह पता चलता है कि कोई वस्तु ठंढी है या गर्म।
उदाहरणार्थ, यदि किसी एक वस्तु का तापमान 20 डिग्री है और एक दूसरी वस्तु का 40 डिग्री, तो यह कहा जा सकता है कि दूसरी वस्तु प्रथम वस्तु की अपेक्षा गर्म है।
एक अन्य उदाहरण - यदि बंगलौर में, 4 अगस्त 2006 का औसत तापमान 29 डिग्री था और 5 अगस्त का तापमान 32 डिग्री; तो बंगलौर, 5 अगस्त 2006 को, 4 अगस्त 2006 की अपेक्षा अधिक गर्म था।
गैसों के अणुगति सिद्धान्त के विकास के आधार पर यह माना जाता है कि किसी वस्तु का ताप उसके सूक्ष्म कणों (इलेक्ट्रॉन, परमाणु तथा अणु) के यादृच्छ गति (रैण्डम मोशन) में निहित औसत गतिज ऊर्जा के समानुपाती होता है। 
तापमान अत्यन्त महत्वपूर्ण भौतिक राशि है। प्राकृतिक विज्ञान के सभी महत्वपूर्ण क्षेत्रों (भौतिकी, रसायन, चिकित्सा, जीवविज्ञान, भूविज्ञान आदि) में इसका महत्व दृष्टिगोचर होता है। इसके अलावा दैनिक जीवन के सभी पहलुओं पर तापमान का महत्व है।

पैमाना

उपरोक्त उदाहरणों में तापमान को डिग्री में निरूपित किया गया है, जो कि वास्तव में कई पैमानों पर मापा जाता है - सेल्सियस, केल्विन, रोमर, फॉरेन्हाइट इत्यादि।

सेल्सियस

इसे सेन्टीग्रेड पैमाना भी कहते हैं। इस पैमाने के अनुसार पानी, सामान्य दबाव पर 0 डिग्री सेल्सियस पर जमता है और 100 डिग्री सेल्सियस पर उबलता है।
यह पैमाना दैनिक वातावरणीय तथा अन्य कामों में काफी प्रयुक्त होता है।

केल्विन

इस पैमाने के अनुसार पानी, सामान्य दबाव पर 273.15 डिग्री केल्विन पर जमता है और 373.15 डिग्री केल्विन पर उबलता है।
यह पैमाना वैज्ञानिक गणनाओं तथा अन्य कामों में काफी प्रयुक्त होता है।

फॉरेन्हाइट

इस पैमाने के अनुसार पानी, सामान्य दबाव पर 32 डिग्री फॉरेन्हाइट पर जमता है और 212 डिग्री फॉरेन्हाइट पर उबलता है।
परम्परागत बुखार मापने के लिये प्रयुक्त थर्मॉमीटर में इसी पैमाने का प्रयोग होता है। यदि किसी व्यक्ति के शरीर का तापमान 98.4 डिग्री से ज्यादा हो जाता है तो वह ज्वर पीड़ित होता है। 
यह पैमाना दैनिक वातावरणीय तथा अन्य कामों में प्रयुक्त होता है।

रोमर

इस पैमाने के अनुसार पानी, सामान्य दबाव पर 0 डिग्री रोमर पर जमता है और 80 डिग्री रोमर पर उबलता है।
यह पैमाना अपेक्षाकृत कम प्रयुक्त होता है।

आपसी संबंध

यदि किसा एक ही वस्तु का तापमान, फॉरेन्हाइट पैमाने पर F हो, सेल्सियस पैमाने पर C, केल्विन पैमाने पर K और रोमर पैमाने पर R हो, तो इन पैमानों में इस तरह का संबंध होता है -
वध

वध का अर्थ होता है, जीवन लीला समाप्त करना अर्थात जान से मार देना। वध असुरो का किया जाता है। असुरो का वध प्राचीन काल में सर्वाधिक होता था। आज के समय में लोग वध करना भूल चुके है। वध और हत्या दोनो अलग अलग चीज़ है। निर्दोष को जान से मारना हत्या होती है।
पायल (1992 फ़िल्म)

संक्षेप

विधवा शांतिदेवी (फरीदा ज़लाल) अपनी बेटी के साथ भारत के एक छोटे से गांव में रहती है। वह अपनी बेटी की शादी और एक सभ्य परिवार में बसना देखना चाहती है। हालांकि, उनकी जिद्दी बेटी अरुण नाम के बॉम्बे स्थित व्यक्ति से प्यार करती है और जब उसे अस्वीकृत जिया जाती है, तो वह उसके साथ भाग जाती है। शांतिदेवी अब उसके साथ कुछ भी मतलब रखने इनकार करती है। अब लगभग 18 साल बाद अरुण का एक दोस्त डॉ. शक्ति कपूर शांतिदेवी से मिलने आता है और उन्हें सूचित करता है कि उनकी बेटी और अरुण दोनों अपनी बेटी पायल को छोड़ चल बसे हैं। शांतिदेवी अनिच्छुक रूप से अपने घर में पायल का स्वागत करती है, लेकिन बाद में दोनों एक दूसरे के प्रति नर्म हो जाते हैं। पायल अर्जुन नामक एक कामचोर के साथ प्यार में पड़ती है और जब शांतिदेवी से मिलाया जाता है, तो उसे स्वीकृत और स्वीकार किया जाता है। हालांकि, शक्ति अर्जुन को मंजूरी नहीं देता है और शांतिदेवी को राजी करता है और वह भी अर्जुन को खारिज कर देती है। सवाल यह है कि अर्जुन और पायल की शादी के खिलाफ शक्ति क्यों है, और शांतिदेवी ने अर्जुन के बारे में अपना मन क्यों बदल दिया?
सुंग जू यिंग

जीवनी

सुंग गूज़ांग काउंटी, शियांशी तुजिया और मियाओ स्वायत्त दीचू, हूनान में पैदा हुई थी। वह मियाओ नस्ल की है। जब वो 12 साल की थी तभी उनके पिता का देहांत हो गया। 1991 में वह एक राष्ट्रीय प्रथम श्रेणी के गायक के रूप में चीनी पीपुल्स लिबरेशन आर्मी की नौसेना के गीत और नृत्य मंडली में शामिल हो गई। 2009 तक वह चीनी नौसेना में एक अयोद्धा रियर एडमिरल है।
1999 में वह चीनी कम्युनिस्ट पार्टी में शामिल हो गई। वह 9 वीं नेशनल पीपुल्स कांग्रेस में एक प्रतिनिधि बनने के लिए चुनी गई और 10 वीं चीनी पीपुल्स राजनीतिक सलाहकार सम्मेलन के सदस्य भी। वह चीन की कम्युनिस्ट यूथ लीग की एक स्थायी सदस्य है, अखिल चीन महिला संघ की एक कार्यकारी सदस्य, चीन की साहित्य और कला मण्डल फेडरेशन की सदस्य और चीन संगीतकार एसोसिएशन की एजेंट।
१६५२ ईसा पूर्व

१६५२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६५२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मनु का वंश

यह लेख हिन्दू धर्म के अनुसार पृथ्वी पर सृ्टि रचना के आरम्भ के वंशों क विवरण देता है। यह हिन्दू इतिहास है, जो कि विष्णु पुराण के द्वितीय अंश, प्रथम अध्याय में वर्णित है।
सृष्टि का आरम्भ आदि पुरुष मनु से होता है। इस श्वेतवाराह कल्प में चौदह मनु होते हैं, जिनमें से वर्तमान सातवां मनु वैवस्वत मनु हैं। आरम्भिक थे स्वायम्भु मनु| श्वेतवाराह कल्प के अन्य मनु इस प्रकार हैं:-

द्वीपों का वर्णन

भारतवर्ष को छोड़कर प्रत्येक वर्ष में सुख की बाहुल्यता है, बिना किसी यत्न के, स्वभाव से ही सभी सिद्धियां प्राप्त हो जातीं हैं। किसी प्रकार के विपर्यय यानि दुःख, अकाल मृत्यु, आदि) नहीं होते। जरा-मृत्यु आदि का भय नहीं है, धर्म आदि का भेद नहीं है, ना ही उत्तम, मध्यम या निम्न आदि का कोई भेद है। आठ में से किसी भी वर्ष में कोई युग परिवर्तन नहीं होता है।

भारत वर्ष के वंश

महात्मा नाभि के पास हिम वर्ष था, उनके मेरु देवी से एक अतिशय कांतिमान पुत्र हुआ, ऋषभदेव। ऋषभ। ऋषभदेव के सौ पुत्र हुए, जिनमेँ भरत सब से बड़े थे। वे राज करते हुए भी वानप्रस्थ रूप में घोर तपस्या करते हुए रहते थे। वे इतने कृश हो गये थे, कि उनकी शिराएं दिखने लगीं थीं। अन्त में, अपने मुख में एक पत्थर की बटिया रखकर उन्होंने नग्नावस्था में महाप्रस्थान किया। तब उन्होंने यह राज्य भरत को दिया, जिन के नाम पर इस वर्ष का नाम भारत वर्ष पड़ा। उनके सुमति नामक पुत्र हुआ। सुमति के इन्द्रद्युम्न नामक पुत्र हुआ। उनसे परमेष्ठि, परमेष्ठि से प्रतिहार हुए। प्रतिहार के प्रतिहर्ता, उनके भव, उनके उद्गीथ, व उनके प्रस्ताव नामक पुत्र हुआ। प्रस्ताव के पृथु, उनके नक्त, उनके गय, उनके नर, उनके विराट नामक पुत्र हुआ। विराट के महावीर्य, उनके धीमान, उनके महान्त, व उनके मनस्यु नामक पुत्र हुआ। मनस्यु के त्वष्टा, उनके विरज, उनके रज, व उनके शतजित नामक सौ पुत्र हुए। इन सौ में वीश्वग्ज्योति प्रधान था। सौ पुत्रों से प्रजा भी अत्यधिक बढ़ गयी। तब उन्होंने भारत वर्ष को नौ भागों मेंविभक्त किया और उन भागों को इकहत्तर युग पर्यन्त भोगा।

देखें

मन्वन्तर हिन्दू मापन प्रणाली
कोटा जिला

विवरण

कोटा शहर भारत के राजस्थान प्रदेश मे आता है। कोटा को  "शिक्षण नगरी" भी कहा जाता है ,यहाँ हर साल लगभग तीन लाख देश भर से बच्चे आई आई टी, मेडिकल, इत्यादि के कोचिंग के लिये आते है।यह चम्बल नदी के किनारे बसा हुआ है। यहा कई प्रकार की कारखाने है, जिनमे रसायन तथा प्रोध्योगिकी सम्बन्धित कारखाने प्रमुख है। यह कई प्रमुख शहरो से रैल व सडक से जुडा हुआ है।देश की ईमानदार टॉप 10 सूची मे भी कोटा शहर के पुलिसकर्मी कमलेश बिशनोई का नाम पहले नम्बर पर है 2015 मे ईमानदारी हेतु माननीय प्रधान मंत्री नरेंद्र मोदी जी ने राष्ट्रपति भवन में इसे सम्मानित किया। कोटा की कचोरी देश भर में पसंदीदा है।

भूगोल

कोटा शहर चम्बल नदी के किनारे बसा हुआ है। यह राजस्थान के दक्षिन प्रान्त मे है।

आर्थिक

कोटा आर्थिक रूप से मुख्यत: शिक्षा क्षेत्र पर निर्भर है। यहा कई प्रकार की परिक्षाओं के लिये पढाया जाता है।
नरेन्द्र मोदी की सार्वजनिक छबि

निजी जीवन

मोदी शाकाहारी हैं और मितव्ययी जीवन जीते हैं। वे सदा काम करने वाले और अन्तर्मुखी व्यक्ति हैं।  वे हिन्दू धर्म के अनुयायी हैं तथा राष्ट्रीय स्वयंसेवक संघ एवं भारतीय जनता पार्टी के सदस्य हैं।
सहज

सहज का शाब्दिक अर्थ है - 'एक साथ उत्पन्न' या 'बिना परिश्रम के प्राकृतिक रूप से उत्पन्न' है यह शब्द भारतीय तथा तिब्बती बौद्ध दर्शन में महत्वपूर्ण है। 'सहज' दर्शन का आरम्भ ८वीं शताब्दी में बंगाल में हुआ। यह 'सहजिया सिद्ध नामक बौद्ध योगियों में प्रचलित था।
राबर्ट वाल्पोल

इंग्लैंड के प्रधान मन्त्री।
१७३१ ईसा पूर्व

१७३१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७३१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रेम विवाह

प्रेम विवाह दो व्यक्तियों के आपसी प्रेम, परवाह, आकर्षण और वादे से हुए मेल को कहते है। हालांकि इसका पाश्चिमात्य संस्कृती में कम महत्व है जहाँ लगभग अधिकांश विवाह "प्यार के आधार" पर होते है, परन्तु इसका अर्थ अन्य स्थानों पर विवाह के उस प्रकार को माना जाता है जो ज़बरदस्ती किया गया विवाह या ठहराया गया विवाह से अलग हो।
इसे दक्षिण एशियाई व मध्य पूर्वी देशों में अधिकतर उपयोग किया जाता है जहाँ पारंपरिक विवाह का प्रचलन अधिक है जिसमें महिला व पुरुष के परिवार वाले उनका विवाह तय करते हैं। संस्कृति के आधार पर प्रेम विवाह अप्रचलित व बदनामी की नज़र से देखे जाते हैं।

इतिहास

प्रेम विवाह हाल की एक अपेक्षाकृत घटना है। प्रेम विवाह बजाय कर्तव्य के, स्नेह के एक साझा जीवन के आधार पर होना चाहिए यह विचार सबसे पहले अपने लोकप्रिय उपन्यास जूली, जो १७६१ में जीन जैक्स रूसो (Jean-Jacques Rousseau) द्वारा व्यक्त की गई थी। यह उभर्ते हुए रोमेन्ट्सिज़म् द्वारा भी उठाया गया था।
इसराइल शिपयार्ड

इसराइल शिपयार्ड एक सबसे बड़ा और पूर्वी भूमध्य सागर में जहाज निर्माण और मरम्मत की सुविधा की है। कंपनी ने भी इसराइल में पहली और एकमात्र निजी स्वामित्व बंदरगाह चल रही है। कंपनी की सुविधाओं Kishon पोर्ट (हाइफ़ा जटिल के पोर्ट का हिस्सा) में स्थित हैं क्षमता उठाने के 20,000 टन और एक 900 मीटर पानी की गहराई 12 मीटर की दूरी के साथ लंबे समय के घाट के साथ एक अस्थायी शुष्क गोदी में शामिल हैं।
द पेंगुइन इंग्लिश-हिन्दी/हिन्दी-इंग्लिश थिसॉरस ऍण्ड डिक्शनरी

द पेंगुइन इंग्लिश-हिन्दी/हिन्दी-इंग्लिश थिसॉरस ऍण्ड डिक्शनरी हिन्दी का पहला समान्तर कोश (थिसॉरस) है। इसका निर्माण अरविन्द कुमार एवं उनकी पत्नी कुसुम कुमार ने किया है। इसे 'सदी की सर्वश्रेष्ठ पुस्तक' के खिताब से नवाज़ा गया।
तुलसी कॉमिक्स

तुलसी काॅमिक्स विगत 80, 90 एव 2000 के प्रारंभ की एक भारतीय काॅमिक्स प्रकाशक कंपनी थी, जो पहले तुलसी पाॅकेट बुक्स का भाग हुआ करती थी।

इतिहास

अपने तुलसी पाॅकेट बुक्स के गुजरे दिनों में, यह भारत में हिंदी उपन्यास की लोकप्रिय प्रकाशन कंपनी हुआ करती थी और जिसने व्यापक स्तर पर अपने उपन्यास पाठकों का वर्ग तैयार कर लिया था, हालाँकि तुलसी काॅमिक्स अपने निम्न दर्जे की कहानियों के कारणों से कभी उच्च स्तर की सफलता हासिल ना कर सका, जैसा अन्य कंपनी जैसे डायमंड काॅमिक्स, राज काॅमिक्स एवं मनोज काॅमिक्स ने अपने मानकों को स्थापित कराया और इस वजह से सन् 2004 तक कंपनी बंद हुई।
वहीं तुलसी काॅमिक्स की असफलता का दूसरा कारण अपनी ही निर्मित कहानियों को 2-3 भागों में प्रस्तुत करना रहा है, और अधिकांश एकल अंक की कहानियाँ भी वे पूरी नहीं करते। वहीं उन दिनों के पाठकों में, जिनमें अधिकतर बाल वर्ग के थे उनकी जेबखर्ची भी बेहद सीमित होती थी, और लगभग इसी के उलट असर से, पाठक वर्गों के बीच अपनी लोकप्रियता खोने लगी थी। [citation needed] हालाँकि अब तक की सबसे लंबी कहानियों के तौर पर जम्बू श्रंखला की काॅमिक्सें काफी वर्षों तक चली थी।
हालाँकि इस पूरी सिरिज में तुलसी की सृजनात्मकता देखने को मिली करती थी, [citation needed] इस सिरिज ने एक लंबी पारी भी खेली, जहाँ हमें कई नए किरदारों से परिचय कराया गया जैसे योशो (तब पूर्व में उन्हें ओशो की भांति प्रस्तुत किया जाता था), योगा, बाज़ और मि. इंडिया को उनकी मृत्यु तक दिखाया गया। नए किरदार कहने को बहुत रूचिकर नहीं बनाए गए थे और पुराने किरदारों पर लगभग विभिन्न भागों की कहानियाँ जारी रही।[citation needed] तुलसी काॅमिक्स के किरदारों में जम्बू बहुत सफल रहा था, कमोबेश उनके रचियता वेद प्रकाश शर्मा ने, अंगारा तथा तौसी की भी रचना की।

आवृति

तुलसी काॅमिक्स मासिक तौर पर अपनी काॅमिक्स प्रकाशित करती थी। हर माह ६ से १० तक गिनती की काॅमिक्से पहले प्रकाशित हुआ करती थी (कभी कभार १ या २ डाइजेस्ट जैसे विशेषांक भी प्रकाशित हुआ करती थी।) तब अंगारा, तौसी तथा जम्बू उस दौरान प्रकाशन के तीन प्रमुख नायक हुआ करते थे। उनमें से कई काॅमिक्स काफी लोकप्रिय भी रही जैसे जम्बू और अंगारा का युद्ध, जम्बू और तौसी, मर गया जम्बू,  एवं जम्बू के बेटे।

मुख्यालय

तुलसी पाॅकेट बुक्स का मुख्यालय -
तुलसी पाॅकेट बुक्स देल्ही (दिल्ली) मार्ग मेरठ - २५० ००२ संपर्क नम्बर - +९१-९९९-७०२३-०७०